**Núria Marín Martínez**, nada en L'Hospitalet de Llobregat o 26 de decembro de 1963, é unha política española do Partit dels Socialistes de Catalunya e a alcaldesa de L'Hospitalet desde o 19 de abril de 2008. Chegou ao cargo cando Celestino Corbacho Chaves foi designado ministro de Traballo e Inmigración, sendo a primeira muller que ostenta o cargo de alcaldesa na cidade. Presentouse como cabeza de lista do Partido dos Socialistas de Cataluña (PSC) nas eleccións municipais do 22 de maio de 2011, obtendo así ela mesma a alcaldía.

Biografía
---------

Núria Marín está casada e non ten fillos. É veciña do barrio de Collblanc-la Torrassa, onde residiu toda a súa vida. Ten estudos equivalentes á diplomatura en Ciencias Empresariais e entrou a traballar como funcionaria no concello de L'Hospitalet no ano 1985, facéndose cargo da dirección do Mercado Municipal de Santa Eulàlia entre outras responsabilidades.

Carreira política
-----------------

Núria Marín é membro do PSC desde o ano 1981 e, antes fora militante da Xuventude Socialista de Cataluña (JSC). Actualmente é primeira secretaria da Federación de L'Hospitalet do PSC e forma parte do Consello Nacional do PSC.

En decembro de 2011 entrou a formar parte da nova executiva do PSC a raíz do nomeamento de Pere Navarro como primeiro secretario do partido, ocupando a secretaría de Cambios Sociais, Medio Ambiente e Sostibilidade

Desde o ano 1995 é concelleira do concello de L'Hospitalet. De 1995 a 1999 fíxose cargo da Área de Facenda e da Concellaría de Collblanc-la Torrassa. En 1999 foi nomeada primeira tenente de alcalde e asumiu a responsabilidade da Área de Economía e Facenda. De 2007 a 2008 foi a primeira tenente de alcalde e responsable da Área de Planificación, Coordinación e Economía. No 2008 foi elixida alcaldesa de L’Hospitalet, tras a marcha de Corbacho. No Concello, tamén presidiu as sociedades municipais de L'Hospitalet 2010 e La Farga,SA.

Representa o concello de Hospitalet na Comisión de Novas Tecnoloxías e Sociedade da Información da Federación Española de Municipios e Provincias (FEMP). É vicepresidenta da Área Metropolitana de Barcelona e da Federación de Municipios de Cataluña (FMC).

Tamén é membro do Consello Reitor do Consorcio Sanitario Integral e vicepresidenta do BiopoL'H. Desde xaneiro de 2011 preside o Foro Español para a Prevención e a Seguridade.

A principios de 2011 Núria Marín abriu o seu propio portal en Internet, integrando diversas redes sociais. Un estudo posicionouna como un dos políticos españois que mellor uso fan destas ferramentas.

|  |  |  |
| --- | --- | --- |
| Predecesor:**Celestino Corbacho Chaves** | **Escudo de L'HospitaletAlcaldesa de L'Hospitalet de Llobregat**2008-... | Sucesor:***No cargo*** |

Notas
-----

1. ↑  *El Periódico*, "Núria Marín, nueva alcaldesa de L'Hospitalet, pide más inversión para favorecer la integración" 18/04/2008 Arquivado 10/11/2013, en Wayback Machine.. Consultado o 2 de xaneiro de 2013.
2. ↑  *El Mundo*, "Nuria Marín sustituye a Celestino Corbacho en la alcaldía de L'Hospitalet de Llobregat" 21/04/2008. Consultado o 2 de xaneiro de 2013.
3. ↑  *La Vanguardia*, "Núria Marín sustituye a Corbacho en la alcaldía de L'Hospitalet de Llobregat" 19/04/2008. Consultado o 2 de xaneiro de 2013.
4. ↑  Biografía de Núria Marín na súa web personal nuriamarin.cat Arquivado 06 de setembro de 2011 en Wayback Machine.. Consultado o 2 de xaneiro de 2013.
5. ↑  Biografía de Núria Marín na web do Concello Arquivado 13 de maio de 2012 en Wayback Machine.. Consultado o 2 de xaneiro de 2013.
6. ↑  "Núria Marín, primera secretària del PSC de L'Hospitalet". *Digital-h* (en catalán). 6 de outubro de 2008. Arquivado dende o orixinal o 30 de xuño de 2012. Consultado o 2 de xaneiro de 2013.
7. ↑  *El Periódico*, "12º CONGRESO DE LOS SOCIALISTAS CATALANES" 18/12/2011. Consultado o 2 de xaneiro de 2013.
8. ↑  *La Vanguardia*, "La FMC designa por unanimidad a Bustos (PSC) presidente por tercera vez" 22/07/2011 Arquivado 03/08/2014, en Wayback Machine.. Consultado o 2 de xaneiro de 2013.
9. ↑  "Nota de prensa do concello de L'Hospitalet sobre o nomeamento como presidenta do Foro Español para a Prevención e a Seguridade". 20/01/2011. Arquivado dende o orixinal o 30/06/2012. Consultado o 02/01/2013.  Consultado o 2 de xaneiro de 2013.
10. ↑  *Digital-h*, "Núria Marín estrena pàgina web i perfil a les xarxes socials" 07/01/2011 Arquivado 11/02/2011, en Wayback Machine. *(en catalán)*. Consultado o 2 de xaneiro de 2013.
11. ↑  Estudio de Alianzo para Metroo sobre os alcaldes das 16 cidades máis grandes de España 17/03/2011. Consultado o 2 de xaneiro de 2013.

Véxase tamén
------------

### Ligazóns externas

* Páxina web de Núria Marín

|  |  |
| --- | --- |
| Control de autoridades | 
* Wd: Q2329526
* WorldCat
* VIAF: 309572018
* BNE: XX5568909
* CANTIC: a11874260

 |